Valtioneuvoston kanslia ja ministeriöt

JOHTAMINEN OSANA LAINVALMISTELUN LAADUN YLLÄPITOA

Ministeriöiden virkamiesjohdon vastuu säädösvalmistelun laadun ylläpitämisestä ja kehittämisestä on yksi keskeisimmistä paremman sääntelyn tavoitteista. Lainvalmistelun kansliapäällikköryhmän mietinnössä (Valtioneuvoston kanslian julkaisusarja 13/2005) on korostettu ministeriöiltä ja kansliapäälliköiltä edellytettäviä toimenpiteitä säädösvalmistelun johtamisen ja suunnitelmallisuuden tehostamiseksi. Toimenpide-ehdotuksia täsmennettiin ja konkretisoitiin kansliapäällikkökokouksessa 9.1.2006. Yhdeksi keskeiseksi toimenpiteeksi todettiin ministeriöiden osastopäälliköiden ja yksiköiden päälliköiden tehtävien määrittely säädösvalmistelun kehittämisessä. Tehtävät voidaan määritellä esimerkiksi ministeriöiden työjärjestyksissä.

Edellä mainitussa kansliapäällikkökokouksessa päätettiin, että käsiteltyjä lainvalmistelun kansliapäällikköryhmän kärkihankkeita toteuttavana toimenpiteenä ministerit toimittavat 31.3.2006 mennessä oikeusministeriöön käsiteltäväksi SÄKE II-työryhmässä tiedot seuraavista seikoista:
•	mitkä ovat ministeriöiden osastopäälliköiden ja yksiköiden päälliköiden tehtävät lainvalmistelun laadun ylläpitämisessä ja kehittämisessä, sekä
•	missä ja miten nämä tehtävät on ministeriöissä kirjattu (esim. työjärjestys, sisäinen ohje)

Tiedot pyydetään toimittamaan oikeusministeriöön SÄKE II-työryhmän sihteerille, erityisasiantuntija Jannika Enegren-Åbergille, jannika.enegren-aberg@om.fi, osoite: Oikeusministeriö, PL 25, 00023 Valtioneuvosto. 

Ylijohtaja		Pekka Nurmi

Erityisasiantuntija		Jannika Enegren-Åberg

JAKELU	Valtioneuvoston kanslia ja ministeriöt

TIEDOKSI	Ministeriöiden kansliapäälliköt